Cwele sit ook net 12 jaarSheryl Cwele. Foto: Shan Pillay/SAPA Die hof het Dinsdag beslis dat Cwele dieselfde vonnis moet kry as haar medebeskuldigde, Frank Nabolisa. Cwele is die eksvrou van die minister van staatsveiligheid, Siyabonga Cwele. Nabolisa en Cwele is in Mei 2011 in die hooggeregshof in Pietermaritzburg skuldig bevind aan dwelmhandel en elk tot 12 jaar tronkstraf gevonnis. Die hoogste hof van appèl het hul vonnisse na 20 jaar verhoog. Nabolisa het die konstitusionele hof genader, wat bevind het dat die staat amptelik appèl moes aangeteken het voordat die appèlhof die vonnisse kon verander. Nabolisa se vonnis is terug verander na 12 jaar. Cwele het ook die konstitusionele hof genader en die hof het bevind dat sy dieselfde vonnis as Nabolisa moet kry.